ગુરુવારે ડો. કેશવ બલિરામ હેડગેવારના જન્મસ્થળે પહોંચેલા પ્રણવ મુખરજીએ વિઝિટર બૂકમાં સંદેશ પાઠવતા લખ્યું કે, ‘આજે હું અહીં ભારત માતાના મહાન સપૂત પ્રત્યે મારું સમ્માન વ્યક્ત કરવા અને શ્રદ્ધાંજલિ આપવા આવ્યો છું.’ પ્રણવ મુખરજી ત્રીજા વર્ષના પ્રશિક્ષણ લેનાર કેડરને સંબોધન કરવા નાગપુર પહોંચ્યા હતા. લગભગ પાંચ દાયકાથી કોંગ્રેસમાં વિવિધ રાજકીય પદે રહેલા અને પૂર્વ રાષ્ટ્રપતિ પ્રણવ મુખરજીની સંઘના કાર્યક્રમમાં હાજરી અનપેક્ષિત માનવામાં આવે છે. પ્રણવદા ગુરુવારે રાત્રે 9.30 સુધી સંઘના હેડક્વાર્ટરમાં હાજર રહેશે.